LIETUVOS RESPUBLIKOS KULTŪROS MINISTRAS

ĮSAKYMAS

DĖL KOMPENSACIJOS UŽ BUVUSIŲ NENUSTATYTŲ TEISIŲ TURĖTOJŲ KŪRINIŲ NAUDOJIMĄ IR BUVUSIŲ KŪRINIŲ, GRETUTINIŲ TEISIŲ AR SUI GENERIS TEISIŲ OBJEKTŲ, KURIAIS NEBEPREKIAUJAMA, NAUDOJIMĄ MOKĖJIMO TVARKOS APRAŠO PATVIRTINIMO

2022 m. liepos 18 d. Nr. ĮV-618

Vadovaudamasis Lietuvos Respublikos autorių teisių ir gretutinių teisių įstatymo 96 straipsnio 1 dalimi ir įgyvendindamas Lietuvos Respublikos Vyriausybės 2022 m. gegužės 25 d. nutarimo Nr. 546 „Dėl Lietuvos Respublikos Vyriausybės 2018 m. liepos 25 d. nutarimo Nr. 734 „Dėl Lietuvos Respublikos autorių teisių ir gretutinių teisių įstatymo įgyvendinimo“ pakeitimo“ 2.15 papunktį:

1.TvirtinuKompensacijos už buvusių nenustatytų teisių turėtojų kūrinių naudojimą ir buvusių kūrinių, gretutinių teisių ar sui generis teisių objektų, kuriais nebeprekiaujama, naudojimą mokėjimo tvarkos aprašą (pridedama).

2. P r i p a ž į s t u netekusiu galios Lietuvos Respublikos kultūros ministro 2015 m. liepos 17 d. įsakymą Nr. ĮV-480 „Dėl kompensacijos už buvusių nenustatytų teisių turėtojų kūrinių naudojimą mokėjimo sąlygų ir tvarkos aprašo patvirtinimo“.

Kultūros ministras	Simonas Kairys

PATVIRTINTA

Lietuvos Respublikos kultūros ministro

2022 m. liepos 18 d. įsakymu Nr. ĮV-618

KOMPENSACIJOS UŽ BUVUSIŲ NENUSTATYTŲ TEISIŲ TURĖTOJŲ KŪRINIŲ NAUDOJIMĄ IR BUVUSIŲ KŪRINIŲ, GRETUTINIŲ TEISIŲ AR SUI GENERIS TEISIŲ OBJEKTŲ, KURIAIS NEBEPREKIAUJAMA, NAUDOJIMĄ MOKĖJIMO TVARKOS APRAŠAS

I SKYRIUS

BENDROSIOS NUOSTATOS

1. Kompensacijos už buvusių nenustatytų teisių turėtojų kūrinių naudojimą ir buvusių kūrinių, gretutinių teisių ar sui generis teisių objektų, kuriais nebeprekiaujama, naudojimą mokėjimo tvarkos aprašas (toliau – Aprašas) nustato prašymų dėl kompensacijos už buvusių nenustatytų teisių turėtojų kūrinių ir kūrinių, gretutinių teisių ar sui generis teisių objektų, kuriais nebeprekiaujama (toliau – buvę kūriniai, kuriais nebeprekiaujama), naudojimą teikimo ir nagrinėjimo tvarką bei kompensacijos teisių turėtojams skyrimo sąlygas bei tvarką.

2. Apraše vartojamos sąvokos suprantamos taip, kaip jos apibrėžtos Lietuvos Respublikos autorių teisių ir gretutinių teisių įstatyme (toliau – Įstatymas).

3. Vienkartinę kompensaciją šiame Apraše nustatyta tvarka turi teisę gauti teisių turėtojai ir jų įgalioti asmenys (toliau – kompensacijos prašantis asmuo):

3.1. kai panaikinamas buvusio nenustatytų teisių turėtojų kūrinio statusas, už buvusio nenustatytų teisių turėtojų kūrinio naudojimą, vadovaujantis Įstatymo 96 straipsniu;

3.2. kai panaikinamas buvusio kūrinio, kuriuo nebeprekiaujama, statusas už faktinį to kūrinio, gretutinių teisių ar sui generis teisių objekto naudojimą, vadovaujantis Įstatymo 104 straipsniu.

II SKYRIUS

KOMPENSACIJOS UŽ BUVUSIŲ NENUSTATYTŲ TEISIŲ TURĖTOJŲ KŪRINIŲ IR BUVUSIŲ KŪRINIŲ, GRETUTINIŲ TEISIŲ AR SUI GENERIS TEISIŲ OBJEKTŲ, KURIAIS NEBEPREKIAUJAMA, NAUDOJIMĄ MOKĖJIMO SĄLYGOS

4. Kompensacijos prašantis asmuo, siekdamas gauti kompensaciją už kūrinio, kuris buvo laikomas nenustatytų teisių turėtojų kūriniu, arba kūrinio, kuris buvo laikomas kūriniu, kuriuo nebeprekiaujama, naudojimą pateikia Lietuvos Respublikos kultūros ministerijai prašymą, kuriame turi būti nurodyta:

4.1. informacija apie kompensacijos prašančio asmens gyvenamąją vietą (šalis, miestas, adresas), kontaktiniai duomenys (telefono numeris, elektroninio pašto adresas);

4.2. kompensacijos prašančio asmens asmeninės mokėjimo sąskaitos numeris (į kurią turėtų būti pervesta kompensacijos išmoka);

4.3. dėl kokio kūrinio statuso panaikinimo (nenustatytų teisių turėtojų kūrinio ar buvusio kūrinio, kuriuo nebeprekiaujama), siekiama gauti kompensaciją;

4.4. koks kūrinys buvo naudotas (kūrinio pavadinimas arba trumpas aprašymas, išraiškos forma (rašytinis kūrinys, audiovizualinis kūrinys ar fonograma));

4.5. autorius (bendraautoriai), atlikėjas (atlikėjų kolektyvas), audiovizualinio kūrinio ar fonogramos gamintojas, leidėjas (jeigu tokia informacija nurodyta kūrinyje ar fonogramoje);

4.6. kūrinio naudojimo būdai (atgaminimas, padarymas viešai prieinamu ir t. t.) ir asmuo kuris naudojo kūrinį;

4.7. negautos pajamos, kurias teisių turėtojas patyrė dėl kūrinio naudojimo ir (ar) netiesioginiai nuostoliai dėl pažeistos asmeninės neturtinės teisės (autorystės teisė, teisė į autoriaus vardą, teisė į kūrinio neliečiamybę);

4.8. kūrinio naudojimo trukmė;

4.9. prašomos kompensacijos dydis, kuris negali viršyti 10 bazinių socialinių išmokų dydžių sumos.

5. Prašymo 4.3. – 4.9 punktuose nurodyta informacija pateikiama tuo atveju, jeigu yra žinoma.

6. Kompensacijos prašantis asmuo kartu su prašymu pateikia:

6.1. jeigu kreipiasi fizinis asmuo – asmens tapatybę patvirtinančio dokumento kopiją;

6.2. jeigu kreipiasi autoriaus teisių perėmėjas – teisių perėmimą patvirtinančių dokumentų kopijas (autorinę sutartį, paveldėjimo ar kt. dokumentus).

7. Jeigu pateiktas prašymas neatitinka Aprašo 4 punkte nustatytų reikalavimų ir (arba) kompensacijos prašantis asmuo nepateikia Aprašo 4 ir 6 punktuose prašomos informacijos ir nurodytų dokumentų, Kultūros ministerija kreipiasi į prašymą pateikusį kompensacijos prašantį asmenį per ne trumpesnį kaip 5 darbo dienų terminą nuo pranešimo gavimo dienos pateikti trūkstamą informaciją ir (arba) dokumentus. Jeigu prašymą pateikęs kompensacijos prašantis asmuo per nustatytą terminą nepateikia trūkstamos informacijos ir (arba) dokumentų, prašymas nenagrinėjamas ir apie tai ne vėliau kaip per 5 darbo dienas informuojamas prašymą pateikęs asmuo.

8. Kompensacijos prašantis asmuo, ištaisęs prašymo trūkumus ir pateikęs trūkstamus dokumentus, dėl to paties kūrinio kompensacijos pakartotinai gali kreiptis praėjus ne mažiau kaip 6 mėnesiams nuo gauto atsakymo, kad prašymas nenagrinėjamas.

9. Sprendimas dėl kompensacijos skyrimo priimamas ne vėliau kaip per 20 darbo dienų nuo kompensacijos prašančio asmens prašymo išmokėti vienkartinę kompensaciją pateikimo. Prašymus nagrinėja Kompensavimo už nenustatytų teisių turėtojų kūrinių ir kūrinių, kuriais nebeprekiaujama, naudojimą ekspertų komisija (toliau – Komisija), kuri teikia Lietuvos Respublikos kultūros ministrui rekomendacines išvadas (toliau – išvadas) dėl kompensacijos skyrimo. Sprendimą dėl kompensacijos skyrimo (neskyrimo) už buvusio nenustatytų teisių turėtojų kūrinio, ar buvusio kūrinio, kuriuo nebeprekiaujama, naudojimą priima kultūros ministras, atsižvelgdamas į Komisijos pateiktas išvadas.

10. Komisijos išvados dėl kompensacijos už buvusio nenustatytų teisių turėtojų kūrinio naudojimą teikiamos įvertinus konkretaus kūrinio nekomercines naudojimo sąlygas:

10.1. kūrinio ar fonogramos viešą prieinamumą;

10.2. naudojimo būdus;

10.3. poreikį išsaugoti arba atgaminti prarastus, sunaikintus arba tapusius netinkamus naudoti egzempliorius;

10.4. nenustatytų teisių turėtojų kūrinių naudotojo siekiamų viešojo intereso tikslų svarbą;

10.5. galimą padarytą žalą teisių turėtojams.

11. Komisijos išvados dėl kompensacijos už buvusio kūrinio, kuriuo nebeprekiaujama, naudojimą teikiamos įvertinus:

11.1. ar nebuvo sąlygų gauti Įstatymo 651 straipsnyje numatytos kolektyvinio administravimo organizacijos licencijos naudoti kūrinį ar kitą objektą, kuriuo nebeprekiaujama (nėra kolektyvinio administravimo organizacijos, atitinkančios Įstatymo 651 straipsnio 3 dalyje numatytus reikalavimus, arba ji nevykdo tam tikrų rūšių kūrinių ar kitų objektų kolektyvinio teisių administravimo);

11.2. ar naudojant kūrinius buvo taikomi Įstatymo II skyriaus ketvirtajame skirsnyje, 58 ir 63 straipsniuose numatyti turtinių teisių apribojimai;

11.3. nekomercines naudojimo sąlygas:

11.3.1. kūrinio viešą prieinamumą;

11.3.2. naudojimo būdus;

11.3.3. galimą padarytą žalą teisių turėtojams.

12. Kompensacijos suma, kuri negali viršyti 10 bazinių socialinių išmokų dydžio sumos, paskirstoma ir mokama proporcingai visiems buvusio nenustatytų teisių turėtojų kūrinio, ar buvusio kūrinio ar kito objekto, kuriuo nebeprekiaujama, teisių turėtojams.

13. Apie kultūros ministro sprendimą Kultūros ministerija ne vėliau kaip per 3 darbo dienas nuo sprendimo priėmimo praneša kompensacijos prašančiam asmeniui prašyme dėl kompensacijos nurodytais kontaktais.

14. Kompensacijos prašantis asmuo, nesutinkantis su kultūros ministro sprendimu ir (ar) skirtos kompensacijos dydžiu, turi teisę apskųsti kultūros ministro sprendimą Lietuvos Respublikos teisės aktų nustatyta tvarka.

15. Kompensacija kompensacijos prašantiems asmenims už kūrinių, kuriems panaikintas nenustatytų teisių turėtojų kūrinių statusas, ar kūrinių, gretutinių teisių ar sui generis teisių objektų, kuriais nebeprekiaujama, statusas, išmokama per 30 darbo dienų nuo kultūros ministro sprendimo priėmimo dienos.

16. Kompensacijos prašantis asmuo atsako už pateiktų duomenų teisingumą Lietuvos Respublikos įstatymų nustatyta tvarka.

_________________